দশটি বিমানবাহী রণতরী ভার্জিনিয়ার নিউপোর্ট নিউজ শিপ বিল্ডিং সংস্থা নির্মাণ করে। শ্রেণিটির শীর্ষস্থানীয় জাহাজ ইউএসএস নিমিৎজকে ১৯৭৩ সালের ৩ মে চালু করা হয় এবং শ্রেণিটির দশম এবং শেষ জাহাজ ইউএসএস জর্জ এইচ ডাব্লিউ বুশ ১০ জানুয়ারী ২০০৯ সালে কমিশন লাভ করে। ১৯৭০-এর দশক থেকে নিমিৎজ-শ্রেণির বিমানবাহী রণতরী ইরানে অপারেশন ঈগল ক্লা, উপসাগরীয় যুদ্ধ এবং আরও সম্প্রতি ইরাক ও আফগানিস্তান'সহ বিশ্বজুড়ে অনেক সংঘাত ও অভিযানে অংশ নিয়েছে।